Y Kant Tori Read (albumi)

Y Kant Tori Read on laulaja-lauluntekijä Tori Amosin yhtyeen Y Kant Tori Read albumi vuodelta 1988. Albumi ei menestynyt kaupallisesti ja yhtye hajosi pian sen julkaisun jälkeen. Amos saavutti sittemmin menestystä sooloartistina. Albumi Y Kant Tori Read oli pitkään pois myynnistä, mutta se julkaistiin uudelleen remasteroituna vuonna 2017.

Taustaa
Y Kant Tori Read oli synthpop-yhtye, joka vaikutti 1980-luvun loppupuolella. Yhtyeen solistina ja johtohahmona toimi Tori Amos. Amosin lisäksi yhtyeeseen Y Kant Tori Read kuuluivat kitaristi Steve Caton, basisti Brad Cobb sekä myöhemmin Guns N' Roses- ja Velvet Revolver -yhtyeissä vaikuttanut Matt Sorum. Albumi Y Kant Tori Read on yhteen ainoa albumi. Albumia tehdessään yhtye työskenteli muun muassa tuottaja Joe Chiccarellin ja lauluntekijä Kim Bullardin kanssa. 

Julkaisu ja singlet
Albumi ilmestyi vuonna 1988. Albumi. Y Kant Tori Read 1988. Discogs. Siltä julkaistiin kaksi singleä, "Big Picture" ja "Cool on Your Island". Single. Y Kant Tori Read 1988. Discogs. Single. Y Kant Tori Read 1988. Discogs Kappaleelle "Big Picture" tehtiin myös musiikkivideo. 

Albumi ei kuitenkaan menestynyt kaupallisesti toivotulla tavalla ja sitä pidettiin yleisesti floppina. Albumi sai huonot arviot Billboard-lehdessä, jossa sitä kuvailtiin "bimbomusiikkina". Y Kant Tori Read hajosi pian sen julkaisun jälkeen. Popmatters 8.9 2017 

Levy-yhtiö Atlantic Records piti Tori Amosin listoillaan sooloartistina, ja Amos julkaisi ensimmäisen sooloalbuminsa Little Earthquakes vuonna 1992. Amos muutti tällä albumilla tyyliään ja otti pääinstrumentikseen pianon. Little Earthquakes -albumin musiikki on vaihtoehtorockia ja pianoballadeja. Amosin saavutettua menestystä sooloartistina monet hänen kuuntelijansa kiinnostuivat myös Y Kant Tori Readin musiikista. Hän kieltäytyi kuitenkin pitkään julkaisemasta Y Kant Tori Read -albumia uudelleen. Alkuperäisiä levyjä alettiin myydä eteenpäin korkein hinnoin ja laittomia mp3-tiedostoja albumin kappaleista jaettiin fanien kesken internetissä.

Uusi julkaisu
Amos alkoi esittää albumin toista singleä "Cool on Your Island" uudelleen livenä vuonna 1996. Uusi versio oli akustinen pianoversio. Liveversio kappaleesta julkaistiin vuonna 2005 musiikki-boksilla The Original Bootlegs. Amos on sittemmin esittänyt muitakin albumin kappaleita soolona. 

Albumi julkaistiin viimein uudelleen Record Store Day -julkaisuna vuonna 2017. Record Store Day on pieniä levykauppoja tukeva kampanja. Albumi lisättiin samalla myös streaming-palveluihin. Uusi julkaisu on remasteroitu versio albumista. Record Store Day 11/2017.

 Kappaleet 

Listasijoitukset
+Vuoden 2017 julkaisuMaa ja listaKorkein sija Iso-Britannia (OCC, levykauppojen myynti)16 Yhdysvallat (vinyylialbumit)7

 Lähteet 

 Aiheesta muualla 
 Y Kant Tori Read discogs.com -sivustolla

Luokka:Vuoden 1988 esikoisalbumit
Luokka:Tori Amosin albumit